एकीकृत समाजवादीका नेताहरु र चिनियाँ उपमन्त्री हेयानबीच भेटवार्ता
चिनियाँ कम्युनिस्ट पार्टीकी अन्तर्राष्ट्रिय विभाग उपमन्त्री सुन हेयान नेतृत्वको प्रतिनिधि मण्डल शनिबार साँझ नेकपा (एकीकृत समाजवादी) पार्टीको केन्द्रीय कार्यालय आलोकनगर बानेश्वर पुगेर भेटघाट गर्नुका साथै समसामयिक विषयमा छलफल गरेको छ ।
काठमाडौँ — चिनियाँ कम्युनिस्ट पार्टीकी अन्तर्राष्ट्रिय विभाग उपमन्त्री सुन हेयान नेतृत्वको प्रतिनिधि मण्डल शनिबार साँझ नेकपा (एकीकृत समाजवादी) पार्टीको केन्द्रीय कार्यालय आलोकनगर बानेश्वर पुगेर भेटघाट गर्नुका साथै समसामयिक विषयमा छलफल गरेको छ ।भेटवार्तामा एकीकृत समाजवादी पार्टीका अध्यक्ष माधवकुमार नेपाल, पार्टीका सम्मानित नेता झलनाथ खनाल, पार्टीका अन्य नेताहरु साथै विदेश विभागका सदस्यहरुको उपस्थिति रहेको विदेश विभाग सचिव शंकर खतिवडाले बताए । द्विपक्षीय भेटघाटमा चिनियाँ प्रतिनिधिमण्डलले विभिन्न राष्ट्रिय तथा अन्तर्राष्ट्रिय विषयमा चासो राखेको थियो । भेटवार्ता सौहार्दपूर्ण हुनुको साथसाथै, द्विपक्षीय चासो र हितका विषयमा छलफल भएको विदेश विभाग सचिव खतिवडाले जानाकारी दिए ।